open-index/open-wikipedia-markdown huggingface dataset:
אבובית ארוכת-חדק

**אבובית ארוכת-חדק** (שם מדעי: *Corythoichthys schultzi*) הוא מין דג ממשפחת האבובוניים.

## מקור השם
שם הסוג Corythoichthys מגיע מהמילים היוונית "Coris" שמשמעותה חגורה, ו-"Ichthus" שמשמעותה דג. השם השני בסוג, "Schultzi", הוא על שם לאונרד פיטר שולץ, אשר היה איכתיולוג במכון סמית'סוניאן.

## תיאור
זכרי אבובית ארוכת החדק יכולים להגיע לאורך של 16 ס"מ. גופם גלילי ומוארך. לאבוביים הללו יש הסוואה צבעונית, המסייעת להגנה מפני טריפה. צבע גופם הבסיסי הוא לבנבן עם קווים שחורים, חומים ואדמדמים עם טבעות צהובות. עיניהם בולטות וחרטומם ארוך, מעט דק יותר מהגוף. סנפיר זנבם קיים אך קטן למדי. בניגוד למינים אחרים, נושא הזכר את ביצי הצאצאים בתוך שקיק אשר נמצא מתחת לזנב. בתוך כיס זה, נישאים גם הדגיגים הצעירים בשלבים הראשונים של התפתחותם.

## תפוצה
מין זה נפוץ בכל רחבי האוקיינוס השקט וההודי, מן הים האדום ומזרח אפריקה עד טונגה, ברחבי מיקרונזיה, צפון אוסטרליה וקלדוניה החדשה.

## בית גידול
אבובית ארוכת-החדק נמנית בין המינים הבנטיים הקשורים לשונית האלמוגים. בדרך כלל ניתן למצוא את האבובית בלגונה או בשונית הים, בעומקים של שניים עד 30 מטרים. הבוגרים חיים בזוגות או בקבוצות קטנות כאשר הם בים הפתוח, ונמצאים במקומות בטוחים על מנת להעביר את הלילה.

## שימור
מצב המין הוא ללא חשש.

## גלריה

Syngnathidae_-_Corythoichthys_schultzi.jpg| אבובית ארוכת-חדק בהורגאדה, הים האדום.
Corythoichthys schultzi (2).jpg|אבובית ארוכת-חדק בים האדום, מצרים.
Corythoichthys schultzi Réunion.jpg|אבובית ארוכת-חדק בראוניון.
Corythoichthys schultzi, Mar Rojo.jpg|זוג אבוביות ארוכות-חדק בלמבה, אינדונזיה.
Corythoichthys schultzi, Egipto.jpg|


## קישורים חיצוניים

* AQUATAB
* Aquaportail
* Australian Museum
* תמונות נוספות של אבובית ארוכת-חדק
*עוד על אבובית ארוכת-החדק

## הערות שוליים

קטגוריה:אבובוניים
קטגוריה:דגי האוקיינוס ההודי
קטגוריה:בעלי חיים שתוארו ב-1953
נווה גנים (קריית מוצקין)

**נווה גנים** היא שכונה בצפונה של קריית מוצקין.
## רקע
שכונת נווה גנים הוקמה בסוף שנות ה-80 בקריית מוצקין, ושמה ניתן לה על שם פרויקט בנייה גדול של חברת גב-ים, שהייתה חברה קבלנית דומיננטית במקום. בעת שנבנתה בצפונה של קריית מוצקין, הייתה מנותקת פיזית מן העיר.

גבולות השכונה הם כביש 4 ממזרח, מפעל רפא"ל מצפון, מסילת הרכבת בקו נהריה-חיפה ממערב, ורחוב צה"ל מדרום.

בשנת 2013 נמנו בה כ-5,300 תושבים.

השכונה כוללת בנייה רווייה בלבד. עם הקמתה הוקמו בה בניינים בני עד 8 קומות. בעשור השני של המאה ה-21 נבנו בשכונה גם בניינים בני 15 קומות ויותר.

בשכונה בית ספר יסודי על שם עליזה בגין, מתנ"ס על שם אופירה נבון, קאנטרי קלאב עירוני, ומרכז מסחרי קטן.

## קישורים חיצוניים

## הערות שוליים

קטגוריה:קריית מוצקין
קטגוריה:ישראל: שכונות
הבחירות לראשות העבודה (2019)

**הבחירות לראשות [[מפלגת העבודה הישראלית]]** נערכו ב-2 ביולי 2019 בין מתפקדי המפלגה. הבחירות הקודמות לראשות המפלגה נערכו בשנת 2017, והבחירות ב-2019 נערכו בשל פרישתו של אבי גבאי מראשות המפלגה.

## רקע
אבי גבאי, יו"ר המפלגה בכנסת ה-21, פרש בשל תוצאות הבחירות לכנסת העשרים ואחת, בהן קיבלה המפלגה 6 מנדטים. לקראת הבחירות לכנסת העשרים ושתיים שנערכו לאחר שלא הורכבה ממשלה בכנסת ה-21, התקיימו בחירות לראשות המפלגה.

## הבחירות ליושב הראש
בבחירות אלו אחוז ההצבעה היה 45.6%. נמוך מאשר בבחירות ב-2017, אז אחוז ההצבעה עמד על כ-59%.

### מועמדים
ארבעה מועמדים הציגו את מועמדותם, לאחר שאבי גבאי, יו"ר המפלגה לשעבר וטל רוסו, חבר הכנסת, הכריזו על פרישתם מהפוליטיקה:
* סתיו שפיר - חברת הכנסת מטעם המפלגה, הייתה יו"ר ועדת השקיפות ומהפעילות הבולטות במחאה החברתית
* דוד לנדסמן - חבר המפלגה.
* איציק שמולי - חבר המפלגה, חבר הכנסת ויו"ר הסיעה
* עמיר פרץ - יו"ר המפלגה לשעבר וחבר כנסת, היה בעברו שר הביטחון וראש עיריית שדרות.

### תוצאות
בבחירות אלה עבר עמיר פרץ את רף 40 האחוזים הנדרש כדי להיבחר בסיבוב הראשון, וכך נמנע סיבוב בחירות שני.
פרץ נבחר בפעם השנייה לתפקיד, לאחר שניצח בבחירות לראשות המפלגה בשנת 2005. בשנת 2007, על רקע ביקורת כלפי תפקודו כשר הביטחון במלחמת לבנון השנייה, התמודד פרץ שוב על ראשות העבודה, אך הגיע למקום השלישי בלבד בסיבוב הראשון ואהוד ברק נבחר ליו"ר המפלגה לאחר הסיבוב השני. לאחר מכן ניסה פעמים נוספות להיבחר לתפקיד יו"ר המפלגה אך כשל, עד לבחירות אלו.

## בעקבות הבחירות
בסמוך למועד הגשת הרשימות עברה סתיו שפיר לרשימת המחנה הדמוקרטי, שם הוצבה במקום השני כיו"ר התנועה הירוקה. לעומתה החליט איציק שמולי להישאר במפלגה. המפלגה בראשות פרץ חברה למפלגת גשר בראשות אורלי לוי-אבקסיס לרשימת העבודה-גשר שקיבלה בבחירות לכנסת 6 מנדטים, מספר זהה למספר המנדטים בו זכתה רשימת העבודה לבדה בבחירות במרץ.

## הערות שוליים

קטגוריה:מפלגת העבודה
קטגוריה:בחירות מקדימות במפלגת העבודה
קטגוריה:הבחירות לכנסת העשרים ושתיים
העיר השטה

**העיר השטה** (בצרפתית: **Une ville flottante**) הוא רומן הרפתקאות פרי עטו של הסופר הצרפתי ז'ול ורן שפורסם לראשונה בשנת 1871 בצרפת. בעת פרסומו, הרומן נהנה מרמה דומה של פופולריות לספר מסביב לעולם בשמונים יום. המהדורות הראשונות שיצאו באנגליה ובארצות הברית הופיעו בשנת 1874. המאייר הצרפתי ז'ול פראט סיפק את האיורים המקוריים לספר.

הספר מספר על אשה החוצה את האוקיינוס בכלי־שיט ענקי, המצויד בכל שכלולי הטכניקה והטכנולוגיה.

## קישורים חיצוניים

קטגוריה:ספרי ז'ול ורן
פט שופ: עולם משלנו

**פט שופ: עולם משלנו** (באנגלית: **Littlest Pet Shop: A World of Our Own**) היא סדרת הנפשה אמריקאית-אירית לילדים מסוגת קומדיה, פנטזיה והרפתקאות המבוססת על זיכיון הצעצועים "ליטל פט שופ"  של חברת "הסברו". הסדרה בוימה על ידי ג'יליאן קומרפורד והופקה על ידי החברות "Boulder Media Limited", "Allspark Animation" ו-"Xentrix Studios".  

הסדרה שודרה לראשונה בארצות הברית ב-14 באפריל 2018 בערוץ Discovery Family. בישראל הסדרה שודרה לראשונה בדיבוב לעברית ב-1 ביולי 2019 בערוץ הילדים. לסדרה יש עונה 1 ו-52 פרקים באורך 12 דקות. שפת המקור של הסדרה היא אנגלית (הסדרה דובבה לשפות נוספות, ביניהן: עברית, צרפתית והונגרית). 

זוהי הסדרה השלישית המבוססת על הזיכיון "ליטל פט שופ", הסדרה שהייתה לפנייה הייתה "פט שופ" ששודרה לראשונה בשנת 2012.

## תקציר העלילה
הסדרה מתמקדת בקבוצה של שש חיות מחמד, רוקסי, ג'ייד, אידי, קווינסי, בוו וטריפ, אשר באמצעות ממד קסום הם יוצאים מהעולם האנושי לעולם המיועד לחיות מחמד בלבד, שם הם עוברים הרפתקאות, עושים מסיבות ויוצרים חברותיות חדשות.

## דמויות
* **רוקסי -** בוסטון טרייר שדואגת הרבה לחבריה, למרות שהיא תמימה פעמים רבות. היא אוהבת לאכול וליהנות.
* **ג'ייד -** בומביי שהיא החברה הטובה ביותר של רוקסי, אבל לא אוהבת להודות על כך. הדבר האהוב עליה הוא לישון.
* **אידי -** פרקיט. שחקנית מוכשרת. חמדנית לאור הזרקורים כמו הבעלים שלה.
* **קווינסי -** עז מתעלפת. החבר הכי טוב של טריפ. בפרק "התאמה מושלמת" התברר שהוא זמר נורא, אבל רקדן מעולה.
* **בוו -** צב סגיר שמשתדלת מאוד לארח את חיות המחמד האחרות. אוהבת לנסות סוגים שונים של פעילות.
* **טריפ -** אוגר הרפתקן שבטוח בעצמו, למרות שלפעמים הוא טועה. הוא גם ראפר.
***מר יט -** דג קרב סיאמי שאחראי על ניהול המסחר.
***פטולה -** כבשה ורודה. משמשת כאנטגוניסט הראשית של הסדרה.
***סוויטי פום -** פומרניאן צהוב. אחת מהעוזרים של פטולה.
***גווין -** זיקית שבחבורה של פטולה.
***סוואנה -** ברדלס. כוכבת פופ מפורסמת.

## מדבבים
במאית הדיבוב של הסדרה בעברית הייתה אפי בן ישראל, ומפיקת הדיבוב הייתה ענבר שטגר עזרא.

## שידור
לסדרה נוצרה עונה 1 ו-52 פרקים באורך 12 דקות. לפני שידור הסדרה בארצות הברית, הופצו בערוץ היוטיוב של חברת הסברו פרקים קצרים המבוססים על הסדרה, בישראל הפרקים הקצרים דובבו לעברית ושודרו בערוץ הילדים.

## פרקים
### עונה 1

## ביקורות
אמילי אשבי מאתר "Common Sense Media"  דירגה את הסדרה בשני כוכבים מתוך חמישה, ואמרה שהסדרה עושה מעט כדי לסמל את הרעיון שמדובר בפרסומת עבור מותג.

## ראו גם
* פט שופ

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה אמריקאיות לילדים
קטגוריה:סדרות טלוויזיה איריות לילדים
קטגוריה:סדרות הנפשה אמריקאיות
קטגוריה:סדרות הנפשה איריות
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנת 2018
ג'יימס אייברי

**ג'יימס אייברי** (באנגלית: **James Avery**; 27 בנובמבר 1945 – 31 בדצמבר 2013) היה שחקן, מדבב ותסריטאי אמריקאי. ידוע בשל תפקידו כפיליפ בנקס, דודו חם המזג של ויל בקומדיית מצבים האמריקאית "הנסיך המדליק מבל אייר".

## ביוגרפיה
ג'יימס אייברי נולד בפיוסוויל  בווירג'יניה, כעת ספוק (וירג'יניה) , וגדל באטלנטיק סיטי ניו ג'רזי.

בשנים 1968 עד 1969 שירת במלחמת וייטנאם כחלק מהצי האמריקאי. בהמשך החל לכתוב תסריטים לטלוויזיה.

בשנת 1980 החל אייברי את קריירת המשחק שלו כאשר הופיע במספר תפקידי אורח בסדרות טלוויזיה. בשנת 1990 החל לשחק את דמותו של פיליפ בנקס, הדוד פיל, בסדרה הנסיך המדליק מבל אייר. אייברי התפרסם בעקבות כך, והדמות דורגה במקום ה-34 על ידי המגזין האמריקאי TV Guide במצעד האבות הטלוויזיוניים הגדולים ביותר.

תפקידים מוכרים נוספים ששיחק היו ד"ר קריפן בסדרה המפענחת; צ'ארלס הייסברט הסדרה The Division ; ומפקד באקדמיה לשוטרים בסדרה מופע שנות ה-70; CSI ו"האנטומיה של גריי".

אייברי דובב דמויות רבות והעיקריות הן שרדר (צבי הנינג'ה) בסדרה צבי נינג'ה (1987), וור משין בסדרה איירון מן , ואת הדמות הארוד עזיבין בסדרת הטלוויזיה אלאדין.

בנוסף הנחה אייברי תוכנית טיולים.

## פילמוגרפיה
### סרטים

### טלוויזיה

### משחקי וידאו

## חיים אישיים
בשנת 1998 אייברי התחתן, לא נולדו לו ילדים, אך היה אב חורג לבן של אשתו.

בשנת 2013 מת אייברי בגיל 68 בבית חולים בלוס אנג'לס כתוצאה מסיבוך בניתוח לב פתוח שעבר במקום.

## קישורים חיצוניים

* 
* 
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:תסריטאי טלוויזיה אמריקאים
קטגוריה:אפרו-אמריקאים
קטגוריה:בוגרי אוניברסיטת קליפורניה בסן דייגו
קטגוריה:אמריקאים שנולדו ב-1945
קטגוריה:אמריקאים שנפטרו ב-2013
ספריית אוניברסיטת אומאו

**ספריית אוניברסיטת אומאו** (בשוודית: **Umeå universitetsbibliotek**) היא הספרייה האקדמית של .

מקורה של ספריית האוניברסיטה בספרייה המדעית של העיר אומאו שהוקמה ב-1950.

ב-1965, עם הקמת אוניברסיטת אומאו, היא הוכרה כספריית האוניברסיטה, ב-1968 נחנך המבנה החדש של הספרייה.

היא משמשת כספריית הפקדה, וכל ספר מודפס היוצא לאור בשוודיה מחייב למסור לספרייה עותק ממנו.

בנוסף לספרים ישנם בספרייה אוספים של מגזינים, מאגרי מחקר ומאגרים דיגיטליים שונים.

הספרייה זכתה למספר תרומות משמעותיות, ובהן תרומה מחוקר הבלשנות ביירן קולינדר (Björn Collinder) ומהסופרת סיגריד קאהלה (Sigrid Kahle). בספרייה נמצא גם ארכיונה של הסופרת שרה לידמן (Sara Lidman).

ישנם סניפים של הספרייה גם בבית החולים של אומאו, שם נמצאת ספרייה רפואית, ובקמפוס האומנות של האוניברסיטה, השוכן במבנה נפרד מבניינה הראשי.

זוהי הספרייה הגדולה ביותר בצפון שוודיה.

## קישורים חיצוניים

* 

קטגוריה:שוודיה: ספריות אקדמיות
דוגלאס סנטוס

**דוגלאס דוס סנטוס ג'וסטינו דה מלו** (בפורטוגזית: **Douglas dos Santos Justino de Melo**; ), הידוע בפשטות בשם **דוגלאס סנטוס**, הוא כדורגלן ברזילאי המשחק בעמדת הבלם בזניט סנקט פטרבורג ובנבחרת ברזיל.

## קריירת מועדונים
### נאוטיקו
הוא שיחק בקבוצת הנוער של נאוטיקו משנת 2009. למשך זמן קצר נשלח לקורינתיאנס אך אחרי עונה לא מוצלחת חזר לנאוטיקו ובעונת 2012 צורף לקבוצה הבוגרת.

ב-15 בפברואר 2012 עשה את הופעת הבכורה במועדון, בניצחון הביתי על סנטראל. את שער הבכורה הבקיע ב-26 בפברואר, כשהגיע את השער השני בניצחון 1–3 על בלו ז'ארדים.

ב-18 ביולי 2012 עשה את הופעת הבכורה בליגת העל הברזילאית בכדורגל בניצחון הבייתי 3–0 על אתלטיקו פונטה פרטה. את שער הבכורה בליגת העל הבקיע ב-10 באוקטובר, בניצחון החוץ 1–2 על אותה פונטה פרטה.

### גרנדה / אודינזה
ב-12 ביולי 2013, דוגלאס חתם ל-5 שנים בקבוצת גרנדה מהלה ליגה. בספטמבר, השואל לאודינזה. את הופעת הבכורה בליגת העל האיטלקית בכדורגל עשה ב-21 בדצמבר 2013, כשעלה בהרכב הפותח בניצחון החוץ 2–1 על ליבורנו. בינואר 2014 נרכש על ידי אודינזה.

### אתלטיקו מיניירו
באוגוסט 2014 הושאל לקבוצת אתלטיקו מיניירו למשך שנה. את הופעת הבכורה בקבוצה עשה בשוויון המאופס נגד קוריטיבה ב-31 באוגוסט.

ב-20 ביולי 2015, הוחתם תמורת 3 מיליון יורו לחוזה של 4 שנים.

### המבורג
באוגוסט 2016 הוחתם על ידי המבורג הגרמנית למשך שלוש שנים. הוא התבלט כשחקן הגנה מרכזי והופיע ב-88 משחקים במדי המבורג.

### זניט
ביולי 2019 חתם בזניט סנקט פטרבורג מליגת העל הרוסית בכדורגל תמורת 10.8 מיליון יורו למשך 5 שנים. ב-14 ביולי 2019 עשה את הופעת הבכורה במועדון, בניצחון הביתי על טמבוב. ב-3 באוגוסט 2019 הבקיע שער עצמי במשחק שהסתיים בשוויון 1-1 עם קרסנודאר. את שער הבכורה רשם במשחק נגד טמבוב במחזור הרביעי של עונת 2020/2021 ב-22 באוגוסט 2020. בספטמבר 2021 חוזהו בקבוצה הוארך עד 2026.
## קריירה בנבחרת
הוא שיחק בנבחרת האולימפית של ברזיל באולימפיאדה הבייתית בקיץ 2016 וזכה עמה במדליית זהב.

## חייו האישיים
ב-21 באוקטובר 2024, הוא קיבל אזרחות רוסית (בנוסף לברזילאית שיש לו מלידה).

## קישורים חיצוניים

* דף השחקן באתר הרשמי של זניט סנקט פטרבורג 

## הערות שוליים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני גרנדה
קטגוריה:כדורגלני אודינזה
קטגוריה:כדורגלני אתלטיקו מיניירו
קטגוריה:כדורגלני זניט סנקט פטרבורג
קטגוריה:כדורגלני המבורג
קטגוריה:כדורגלני נבחרת ברזיל
קטגוריה:ברזילאים שנולדו ב-1994
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת ריו דה ז'ניירו (2016)
גלעד (כתב עת)

**גלעד** הוא כתב עת (נקרא גם מאסף) לתולדות יהודי פולין ותרבותם. כתב העת יוצא אחת לשנתיים (דו-שנתון) ומתפרסם על ידי המכון לחקר תולדות יהדות פולין ויחסי ישראל-פולין, המרכז לחקר התפוצות על שם גולדשטיין-גורן, אוניברסיטת תל אביב.

## על כתב-העת
גלעד הוא כתב עת ייחודי בכך שהוא דו-לשוני בפרסום מאמרים בחקר יהדות פולין. באתר המכון הוא מכונה 'ספינת הדגל' של המכון לחקר תולדות יהדות פולין ויחסי ישראל-פולין, ובהיותו היחיד מסוגו שמפרסם מחקרים בעברית ובאנגלית, הוא זוכה למוניטין ויוקרה בינלאומיים". בחלקו העברי מכיל כתב העת מאמרים של חוקרים בתחום היהדות, תעודות היסטוריות עם טקסט מלווה ומאיר, דיונים, הספדים לחוקרים שנפטרו לאחרונה, רשימות ביבליוגרפיות, ביקורות על ספרים וכדומה. החלק האנגלי מכיל גם הוא מחקרים מקוריים, דיונים ותעודות בשפה האנגלית. שני החלקים מכילים חומר מקורי, שזוהי הופעתו הראשונה.
### תולדות כתב העת
בעקבות המאורעות בשנת 1968 בפולין הקומוניסטית, הגיעו לארץ יהודים רבים מפולין, וביניהם מספר חוקרים שעבדו באקדמיה. 

"גלעד" הוקם בעקבות הסכם שנחתם בשנת 1970 בין המכון לחקר התפוצות של אוניברסיטת תל אביב, לבין הפדרציה העולמית של יהודי פולין. הפדרציה הבטיחה בהסכם לממן שורה של פעולות הקשורות לחקר תולדות יהודי פולין. ביניהן: איסוף חומר ארכיוני וספרייתי, הענקת מלגות מחקר לחוקרים צעירים וותיקים, פרסום מחקרים והפצתם והקמת קתדרה לחקר תולדות היהודים בפולין. האוניברסיטה, מצדה, התחייבה להקים מסגרת אקדמית בשם "**גלעד: אגודה לחקר תולדות היהודים בפולין מיסודן של אוניברסיטת תל אביב והפדרציה העולמית של יהודי פולין.**

על ניהול האגודה הופקד שלמה סימונסון מהחוג להיסטוריה של עם ישראל באוניברסיטת תל אביב, ואילו אריה טרטקובר היה הנציג מטעם הפדרציה

הוצאת כתב העת "גלעד" הייתה אחד מביטויי ההסכם. כעורך ראשון התמנה משה מישקינסקי, והכרך הראשון יצא לאור בשנת תשל"ג (1973) ונקרא: "גלעד: מאסף לתולדות יהדות פולין".  עד עתה יצאו 25 כרכים.

מישקינסקי ערך את גלעד עד שנת 1985. עמנואל מלצר ודוד אנגל החליפו אותו. עם פרישתו של מלצר התמנה דוד אנגל לעורך הראשי של גלעד עד שנת 2016. בשנים 2016-1997 שימשו כעורכי משנה מרקוס זילבר, דוד אסף, אלחנן ריינר, אדם טלר ואבנר הולצמן. החל משנת 2016 התמנה גרשון בקון לתפקיד העורך הראשי.

## מבחר מאמרים שפורסמו בגלעד

* אלחנן ריינר, עליית "הקהילה הגדולה" - על שורשי הקהילה היהודית העירונית בפולין בעת החדשה המוקדמת, **גלעד**, כר' כ' 
* דוד אסף, "החדשות הטובות", הזיה משיחית בקרב חסידים בוולין, **גלעד**, כר' כ'

*שמואל ורסס, האישה בחצר החסידית בראי ספרות המתנגדית והסאטירה המשכילית, גלעד, כר' כ"א
*דוד אנגל, ההשפעה הפוליטית של יהדות העולם בעיני משרד החוץ הפולני, דצמבר 1940 (תעודה), **גלעד**, כר' כ"ד
*אבנר הולצמן, אורי ניסן גנסין בוורשה: תחנה ראשונה ותחנה אחרונה, **גלעד**, כר' כ"ד
* אסף קניאל, על מלחמה ושמירת מצוות, וילנה 1914–1922, **גלעד**, כר' כ"ד
*אלה באואר, אנחנו יהודי פולין נסתדר עם הפולנים שלנו, **גלעד**, כר' כ"ה
*Apart: Polish-Jewish Relations in Communist Poland ,Ewa Koźmińska-Frejlak and Gabriel N. Finder, **גלעד**, כר' כ"ה

## קישורים חיצוניים
* 
* גלעד: מאסף לתולדות יהדות פולין בספריית סוראסקי, אוניברסיטת תל אביב
* המרכז לחקר התפוצות ע"ש גולדשטיין-גורן

## הערות שוליים

קטגוריה:יהדות פולין
קטגוריה:ישראל: כתבי עת להיסטוריה
קטגוריה:אוניברסיטת תל אביב: כתבי עת
אלכסנדרו קאלימאקי

**אלכסנדרו קאלימאקי** (1737 - 12 בדצמבר 1821) היה שליט נסיכות מולדובה בשנים 1795–1799.

אלכסנדרו קאלימאקי נודל בקונסטנטינופול למשפחת אצילים פנרים. אביו יואן תאודור קאלימאקי היה מקורב לשלטונות של האימפריה העות'מאנית ושליט נסיכות מולדובה בעבר.

בשנים 1785–1794 הוא היה דרגומן הגדול - אחראי על מתרגמים בחצר הסולטן, ומעשית סגן שר החוץ. בשנת 1795 הוא מונה לשליט נסיכות מולדובה וכיהן בתפקיד זה עד לשנת 1799. לאחר סיום הכהונה הוא חזר לקונסטנטינופול.

אלכסנדרו קאלימאקי התחתן עם סקרלט גיקה, נציגת משפחת אצילה פנרית נוספת. בנו סקרלט קאלימאקי היה שליט נסיכות מולדובה שלוש פעמים בתקופות שונות.

הוא נפטר בעיירה בולו בשנת 1821.

## קישורים חיצוניים

קטגוריה:שליטי נסיכות מולדובה
קטגוריה:יוונים באימפריה העות'מאנית
קטגוריה:דרגומנים
קטגוריה:ילידי 1737
קטגוריה:נפטרים ב-1812
רובעי ניו יורק

**רובעי [[ניו יורק]]** הם חמשת הרבעים של העיר המהווים את היחידות המנהליות הראשיות שלה. הרבעים הם מנהטן, ברוקלין, קווינס, הברונקס וסטטן איילנד. כל אחד מרובעי ניו יורק הוא גם מחוז בפני עצמו כחלק מהחלוקה המנהלית של מדינת ניו יורק. הרבעים קווינס וברונקס מקבילים למחוזות בעלי שם זהה, ואילו מנהטן, ברוקלין וסטטן איילנד הם המחוזות ניו יורק, קינגס וריצ'מונד בהתאמה. ראשיתם של רובעי ניו יורק הוא בשנת 1898, אז הוחלט לאחד ארבעה מחוזות הסמוכים לניו יורק (מנהטן של ימינו) על מנת להרחיב את גבולות העיר.

## רשימה

## היסטוריה

## ממשל

## "הרובע השישי"
[250px|ממוזער|ניו יורק במבט ממזרח. בתחתית התמונה הרובע [ברוקלין, במרכז הרובע מנהטן ובחלק העליון ג'רזי סיטי אשר מכונה לעיתים הרובע השישי של ניו יורק.]]
הרובע השישי הוא מונח לתיאור מקומות שונים אשר אינם חלק מניו יורק אך מסיבות שונות יש שהחשיבו אותם בתור הרובע השישי של העיר. ביטוי זה דומה לתיאור טריטוריות ברחבי העולם בתור "המדינה ה-51 של ארצות הברית" ("51st state"). אזורים אשר כונו הרובע השישי של ניו יורק זכו לכינוי זה בין השאר עקב הקרבה הגאוגרפית שלהם לעיר, התלות והקשר הכלכלי שלהם בה, וזיקה מיוחדת לעיר למשל עקב הימצאותם של יוצאי ניו יורק רבים המתגוררים בהם.

ג'רזי סיטי וערים נוספות השוכנות מול חצי האי מנהטן לאורך עברו השני של נהר ההדסון נחשבות לעיתים רבות בתור הרובע השישי כתוצאה מקרבתם הרבה לעיר. בתקופה הקולוניאלית תחת השלטון ההולנדי האזור אף היה נתון לשיפוט המנהלי של ניו אמסטרדם ממנהטן. כיום הערים הללו מחוברות למנהטן בשתי מנהרות (המנהרות לינקולן והולנד), בגשר אחד (גשר ג'ורג' וושינגטון), וכן במספר קווי רכבת ומעבורת. לאורך השנים אף עלו קריאות לשילוב האזור ברשת קווי הרכבת התחתית של ניו יורק. צירוף רשמי של האזור לעיר, אשר איננו עומד על הפרק, עלול להיתקל בבעיה חוקתית עקב שיוכו למדינה שונה, ניו ג'רזי.

לתקופה מסוימת רבים התייחסו אל ערים שונות במחוז וסטצ'סטר שמצפון לברונקס בתור הרובע השישי של ארצות הברית. משאל על צירוף יונקרס ומאונט ורנון לעיר נערך בשנת 1894 נדחה על ידי התושבים המקומיים. ניסיון מאוחר יותר לצירוף העיר יונקרס וקביעתה בתור רובע שישי של ניו יורק נעשה בשנת 1934. הצעת חוק שהוגשה בנושא הרחבת העיר צפונה נדחתה לבסוף. גם בימינו תושבים מקומיים מתייחסים לעיתים קרובות אל חלקים ממחוז וסטצ'סטר בתור הרובע השישי עקב האופי העירוני הדומה ומספר המועסקים הגבוה מקרבם העושה מדי יום את דרכו לעבודה בניו יורק עצמה.

כחלק מתוכניות פיתוח עירוני חדשות, בשנת 2011, ראש עיריית ניו יורק, מייקל בלומברג, תיאר את הנמל, קווי החוף ואיי מפרץ ניו יורק העליון בתור הרובע השישי של העיר. היו שהחשיבו את איי העיר כרובע נפרד עקב הנתק התחבורתי בינם לשאר חלקי ניו יורק. באופן זה האי רייקרז השוכן באיסט ריבר בין הברונקס לקווינס זכה לא פעם לכיוני הרובע השישי. מקומות בולטים מחוץ למטרופולין ניו יורק זכו לכינוי הרובע השישי עקב נוכחות בולטת של תושבים ממוצא ניו יורקרי אפשר לכלול את פילדלפיה, מיאמי.

## ראו גם
* מחוזות מדינת ניו יורק

## קישורים חיצוניים

* רבעים ושכונות, באתר עיריית ניו יורק

## הערות שוליים

*
קטגוריה:מדינת ניו יורק: מחוזות
ג'וג'ו ראביט

**ג'וג'ו ראביט** (באנגלית: **Jojo Rabbit**) הוא סרט דרמה קומית-סאטירית אמריקאי משנת 2019, שנכתב ובוים על ידי הבמאי והתסריטאי טאיקה ואיטיטי שגם משחק בו, לצדם של רומן גריפין דייוויס, סקרלט ג'והנסון, תומאסין מקנזי וסם רוקוול.

## תקציר העלילה
הסרט מתרחש לקראת סוף מלחמת העולם השנייה בגרמניה ועוקב אחר יוהנס "ג'וג'ו" בצלר (רומן גריפין דייוויס), ילד בתנועת הנוער הנאצית, המגלה שאימו (סקרלט ג'והנסון) מחביאה נערה יהודייה בביתם. לאחר מכן הוא מתחיל להטיל ספק באמונותיו, תוך כדי התערבות של חברו הדמיוני, מעין גרסה חלופית של אדולף היטלר (ואיטיטי).
בסרט מככבים גם סם רוקוול, רבל וילסון, סטפן מרצ'נט ואלפי אלן. הסרט זכה בפרס אוסקר לתסריט המעובד הטוב ביותר לשנת 2019 והוענק לטאיקה ואיטיטי.

עם הקרנת הבכורה העולמית של הסרט בפסטיבל הסרטים הבינלאומי בטורונטו, הסרט זכה בפרס הראשי בפסטיבל כבחירת המבקרים.

## דמויות ושחקנים
* רומן גריפין דייוויס בתפקיד **יוהנס "ג'וג'ו ראביט" בצלר**, ילד בן 10 החבר בתנועת הנוער הנאצית, הנוער ההיטלראי.
* טאיקה ואיטיטי בתפקיד **[[אדולף היטלר]]**, החבר הדמיוני של ג'וג'ו וגרסה תמהונית ומשונה לדמותו של האישיות ההיסטורית.
* תומאסין מקנזי בתפקיד **אלזה קורר**, נערה יהודייה שרוזי מחביאה אותה בביתה.
* רבל וילסון בתפקיד **פראולין ראם**, מדריכה אכזרית בנוער ההיטלראי.
* סם רוקוול בתפקיד **קפטן קלזנדורף**, קצין צבא המנהל את הנוער ההיטלראי.
* אלפי אלן בתפקיד **פינקל**, יד ימינו של קפטן קלזנדורף.
* סקרלט ג'והנסון בתפקיד **רוזי בצלר**, אם יחידנית לג'וג'ו שבסתר היא אנטי-נאצית.
* סטפן מרצ'נט בתפקיד **דירזט**, סוכן גסטפו.
* ארצ'י ייטס בתפקיד **יורקי**, חברו הטוב של ג'וג'ו.

## קישורים חיצוניים

* 

* 
* 
**ביקורות**
* 

## הערות שוליים

קטגוריה:סרטי סאטירה
קטגוריה:סרטי קומדיה אמריקאיים
קטגוריה:סרטי דרמה קומית
קטגוריה:זוכי אוסקר: התסריט המעובד הטוב
קטגוריה:סרטי מלחמת העולם השנייה
קטגוריה:סרטי טאיקה ואיטיטי
הנומג PS 2/10

**הנומג PS 2/10** (בגרמנית: **Hanomag 2/10 PS**) היא מכונית מיקרו מתוצרת יצרנית קטרי הקיטור, הטרקטורים והמשאיות הגרמנית **Hanomag**  שיוצרה במספר תצורות בין השנים 1925–1928.

## תצורות

* סדאן-קופה.
* קבריולה.
* טנדר.
* מכונית מרוץ - 1 מושב.

## "הנומג PS 2/10"

* שם הדגם "הנומג PS 2/10" המורכב מהספרות 2/10 : 2 - פירושו 2 נוסעים, 10 - פירושו 10 כ"ס.
* יוצרו 15,575 יחידות.
* מנוע אחורי.
* סוג הנעה: הנעה אחורית.
* מנוע בנזין.
* מנוע קירור מים.

## תמונות

קובץ:GuentherZ 2012-06-23 0043 Wien15 TechnMuseum Hanomag II-10 BJ1924.jpg | "הנומג PS 2/10", שנת 1924
קובץ:1928 Hanomag 2 10PS Kommissbrot.jpg | "הנומג PS 2/10", שנת 1928
קובץ:Hanomag 2-10 PS (1925) at Autoworld Brussels (8511580525).jpg | "הנומג PS 2/10", שנת 1925
קובץ:14-01-18-autostadt-zeithaus-RalfR-047.jpg | "הנומג PS 2/10" - קבריולה
קובץ:14-01-18-autostadt-zeithaus-RalfR-050.jpg | "הנומג PS 2/10" - קבריולה
קובץ:Hanomag Kommissbrot 1925.JPG | "הנומג PS 2/10", שנת 1925 - קבריולה
קובץ:Hanomag Kommissbrot (05), 500 cm³, Bj. 1927 (2007-06-17).jpg  | "הנומג PS 2/10", שנת 1927 - מכונית מרוץ
קובץ:1928 Hanomag Kommissbrot Korbwagen - kokpit - Automuzeum Gostyń.jpg | "הנומג PS 2/10", שנת 1928 - מכונית מרוץ - מבט לתא הנהג ולוח מחוונים
קובץ:Hanomag Kommissbrot (01), 500 cm³, Bj. 1927 (2007-06-16).JPG  | "הנומג PS 2/10", שנת 1927 - מכונית מרוץ
קובץ:Hanomag Van 1925 lerch.jpg |"הנומג PS 2/10", שנת 1925 - טנדר
קובץ:Verkehrsmuseum Dresden Kleinwagen Hanomag 2-10 PS von 1925 IV.jpg |"הנומג PS 2/10", שנת 1925 - טנדר
קובץ:DD-VM-Hanomag.jpg |"הנומג PS 2/10" - טנדר


## ראו גם
* מכונית מיקרו

## קישורים חיצוניים

* 

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:טנדרים
קטגוריה:מכוניות מרוץ
קטגוריה:דגמי מכוניות שהושקו ב-1925
קטגוריה:מכוניות מנוע אחורי
קטגוריה:כלי רכב גרמניים
סנדלי חבלה

ממוזער|סנדלי חבלנים
שמאל|ממוזער|סנדלי חבלנים|218x218 פיקסלים
**סנדלי חבלה** פותחו על מנת לאפשר חציית שטח ממוקש. הסנדלים מגדילים את השטח עליו דורך הפלס. בכך הם מקטינים את המשקל היחסי שהוא מפעיל על פני הקרקע, ומונעים הפעלה של מוקשים שאולי נמצאים מתחתיו. (להפעלת מוקש נגד אדם דרוש לחץ של 2 ק"ג. להפעלת מנגנון של מוקש נגד רכב דרושים 120 ק"ג). עקרון הפעולה של סנדלי החבלי דומה לזה של נעלי שלג.

השימוש בסנדלי חבלה נהוג בצה"ל עד היום, והם מהווים אמל"ח תקני בכל יחידות חיל ההנדסה.

בבריטניה נעשה שימוש בשנות ה-50 בסנדלי חבלה מתנפחים ומגומי.

סנדלי חבלה יוצרו בישראל על ידי אורדן תעשיות בשנות ה-80.

## הערות שוליים

קטגוריה:סוגי הנעלה
קטגוריה:אמצעים נגד מוקשים
אבדה (כפר)

**אבדה** (בהונגרית: **Abda**) הוא כפר במחוז גיור-מושון-שופרון שבצפון-מערב הונגריה.

באבדה חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
כריסטו גונסאלס

**כריסטו רמון גונסאלס פרז** (**Cristo Ramón González Pérez**; נולד ב-24 באוקטובר 1997) הוא כדורגלן ספרדי, המשחק בעמדת החלוץ בא-סד מליגת העל הקטרית.

## קריירה במועדונים
### טנריפה
נולד בסנטה קרוז דה טנריפה, שבאיים הקנריים. גונסאלס התחיל לשחק במסגרת קבוצת הנוער טנריפה. מאוחר יותר הוא הופיע עם הקבוצה הבוגרת ב-2014 בהכנות לעונה ואף שיחק נגד SD Ponferradina ב-22 באוגוסט 2014.

ב-24 באוגוסט 2014, עוד לפני שהופיע בקבוצת המילואים של טנריפה, שיחק גונסאלס את המשחק הראשון שלו ככדורגלן מקצועי, כשעלה כמחליף לאיקר גוארוטחנה בדקה ה-62 בהפסד 0-1 לקבוצת פונפראדינה (Ponferradina) במסגרת הליגה הספרדית השנייה בכדורגל. הוא הבקיע את שער הבכורה שלו בתחרות ב-31 בינואר 2015, בתבוסה 2-3 לאלבסטה.

### ריאל מדריד
גונסאלס חתם בריאל מדריד ב-25 ביולי 2017, ונשלח לקבוצת המילואים ריאל מדריד קסטיליה מהליגה הספרדית השלישית בכדורגל. הוא עשה את הופעת הבכורה שלו עבור הקבוצה הבוגרת ב-31 אוקטובר 2018, כשהחליף את מרקו אסנסיו והבקיע את השער האחרון בניצחון 4-0 נגד מלייה בשלב 32 האחרונות של גביע המלך הספרדי. הופעת הבכורה שלו בלה ליגה הייתה ב-13 ינואר, כאשר הוא שיחק את כל המחצית השנייה במשחק הניצחון 2-1 על ריאל בטיס לאחר שעלה להחליף את כרים בנזמה הפצוע.

## קישורים חיצוניים
* 

## הערות שוליים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני טנריפה
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני וסקה
קטגוריה:כדורגלני אודינזה
קטגוריה:כדורגלני ריאל ואיאדוליד
קטגוריה:כדורגלני ספורטינג חיחון
קטגוריה:כדורגלני ארוקה
קטגוריה:כדורגלני א-סד
קטגוריה:ספורטאים ספרדים באיטליה
קטגוריה:סנטה קרוס דה טנריפה: כדורגלנים
קטגוריה:ספרדים שנולדו ב-1997
טאנגי אנדומבלה

**טאנגי אנדומבלה אלווארו** (בצרפתית: **Tanguy Ndombele Alvaro**; נולד ב-28 בדצמבר 1996) הוא כדורגלן צרפתי, המשחק בעמדת הקשר בקבוצת ניס.

## קריירת מועדונים
אנדומבלה נולד בקומונה לונגג'מאו הנמצאת בפרווריה של פריז להורים שהיגרו לצרפת מהרפובליקה הדמוקרטית של קונגו. כילד אנדומבלה שיחק במספר אקדמיות בקבוצות מגוריו ושהיה בן 14 הוא התקבל לאקדמיה של גנגאן הנמצאת בחבל ברטאן שנמצא בצפון מערב צרפת. לאחר שלוש שנים באקדמיה של גנגאן, הוא עזב את האקדמיה. לאחר שנדחה על ידי מספר קבוצות בצרפת, בטענה שהוא בעודף משקל, אנדומבלה לבסוף חתם בקבוצת המילואים של אמיין. אנדומבלה שיחק שנתיים בקבוצת המילואים של אמיין ששיחקה בליגה החמישית בצרפת ולאחר שהרשים במדי קבוצת המילואים בעונת 2015/2016 הוא נכלל בסגל הקבוצה הבוגרת לעונת 2016/2017. אנדומבלה הפך לאחד השחקנים המובילים של אמיין ובאותה עונה הוא ערך 30 הופעות וכבש שני שערים ועזר לקבוצתו לסיים במקום השני בליגת המשנה ולעלות לליגה הצרפתית הבכירה.

### אולימפיק ליון
נדומבלה הספיק לערוך רק שלוש הופעות במדי אמיין בליגה הבכירה לפני שב-31 באוגוסט 2017 הוא הועבר בהשאלה לאולימפיק ליון עם אופציה לרכישה של 8 מיליון אירו. באותה עונה אולימפיק ליון העפילה לרבע גמר הליגה האירופית וסיימה במקום השלישי בליגה הצרפתית והבטיחה מקום בליגת האלופות. בחצי השני של העונה אנדומבלה היה שחקן הרכב קבוע בקבוצה וחלק מרכזי בקישור של אולימפיק ליון ובסך הכל בעונת הבכורה שלו בקבוצה הוא הבקיע שער אחד ובישל שבעה שערים.

בקיץ 2018 ניצלה אולימפיק ליון את אופציית הקנייה שלה על אנדומבלה ורכשה אותו. הוא היה שחקן מרכזי בקישור של ליון באותה עונה ועזר לקבוצתו להעפיל לשמינית גמר ליגת האלופות ולסיים עוד פעם במקום השלישי בליגה הצרפתית.

### טוטנהאם הוטספר
ב-2 ביולי 2019 חתם אנדומבלה בטוטנהאם הוטספר מהפרמייר ליג על חוזה לשש שנים תמורת 65 מיליון ליש"ט שטוטנהאם הוטספר שילמה לאולימפיק ליון. המחיר שטוטנהאם הוטספר שילמה עבור אנדומבלה הוא סכום שיא עבור המועדון האנגלי. ב-17 בינואר 2021 הבקיע אנדומבלה את מה שתואר כמתמודד על תואר "שער העונה" כשהוא הקפיץ את הכדור בעודו עם הגב לשער, ומבקיע מזווית קשה כשהכדור נוחת בפינה הרחוקה של שערה של שפילד יונייטד, וחותם את ניצחונה של טוטנהאם בתוצאה 1–3.

ב-31 בינואר 2022 הושאל אנדומבלה חזרה לאולימפיק ליון עד לסיום העונה.

ב-19 באוגוסט 2022 הושאל לנאפולי.

ב-4 בספטמבר 2023 הושאל אנדומבלה לגלאטסראיי לעונה אחת.

ב-4 ביולי 2024 חתם בניס לשנתיים.

## קריירה בינלאומית
אנדומבלה שיחק בנבחרת צרפת עד גיל 21 וערך במדיה 11 הופעות. באוקטובר 2018 הוא זומן לראשונה לסגל הנבחרת הבוגרת של צרפת, וערך את הופעת הבכורה שלו ב-11 באוקטובר 2018 במשחק ידידות מול נבחרת איסלנד.

## תארים
**נאפולי**

* אליפות איטליה: 2022/2023

## קישורים חיצוניים

*פרופיל, באתר ההתאחדות הצרפתית לכדורגל
*פרופיל, באתר ESPN

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אמיין
קטגוריה:כדורגלני אולימפיק ליון
קטגוריה:כדורגלני טוטנהאם הוטספר
קטגוריה:כדורגלני גלאטסראיי
קטגוריה:כדורגלני ניס
קטגוריה:כדורגלני נבחרת צרפת
קטגוריה:צרפתים שמוצאם מהרפובליקה הדמוקרטית של קונגו
קטגוריה:כדורגלני נאפולי
קטגוריה:צרפתים שנולדו ב-1996
האי הקטן של בראילה

**האי הקטן של בראילה** (ברומנית: **Insula Mică a Brăilei**) הוא אי באפיק הדנובה במחוז בראילה, בין זרוע ולצ'יו ובין זרוע קרמנאה, הגדול מבין קבוצה של שבעה איים.

האי הקטן של בראילה מכונה גם "הביצה הקטנה של בראילה" (Balta Mică a Brăilei), כי חלק גדול מהשטח מוצף במי הדנובה. החלוקה בין השטח המוצף והשטח היבש משתנה כל הזמן לפי עונות השנה וגובה פני המים.

המקום משמש לריבוי הטבעי של הדגים ומארח 60 סוגי ציפורים יציבות במקום ועוד 147 זני ציפורים נודדות. במקום חיים גם 11 סוגי יונקים ו-52 זני דגים.

## קישורים חיצוניים
* Insula Mica a Brailei 
* A doua deltă a Dunării | Plimbare cu barcă pe Insula Mică a Brăilei 
* Balta Mică a Brăilei, un paradis sălbatic ce te lasă fără cuvinte 

## הערות שוליים

קטגוריה:בראילה
קטגוריה:דנובה: איים
קטגוריה:רומניה: איים
קטגוריה:רומניה: איים לא מיושבים
Groupie Love

**Groupie Love** (בעברית: **אהבה קבוצתית**) הוא סינגל שהוקלט על ידי הזמרת-יוצרת האמריקאית לנה דל ריי, ביחד עם הראפר אייסאפ רוקי מתוך אלבום האולפן החמישי שלה, *[[Lust for Life]]*. השיר יצא לאור ב-12 ביולי 2017, ביחד עם "Summer Bummer".

השיר הגיע למקום השמיני במצעד השירים שבניו זילנד.

## רקע וכתיבה
השיר נכתב על ידי לנה דל ריי, ריק נואלס ואייסאפ רוקי והופק על ידי דל ריי, נואלס ופזמונאים נוספים. השיר הוא שיר בסגנון הפופ, המשלב בתוכו גם את סגנון ההיפ הופ. בנוסף לכך, השתתף רוקי גם בסינגל הקודם מתוך האלבום, "Summer Bummer".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירי אייסאפ רוקי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי ריק נואלס
קטגוריה:שירים שהופקו על ידי אמיל הייני
קטגוריה:שירים שהופקו על ידי ריק נואלס
קטגוריה:שירים על גרופיות
Summer Bummer

**Summer Bummer** הוא סינגל שהוקלט על ידי הזמרת-יוצרת האמריקאית לנה דל ריי, ביחד עם הראפר אייסאפ רוקי ופלייבוי קרטי מתוך אלבום האולפן החמישי שלה, *[[Lust for Life]]*. השיר יצא לאור ב-12 ביולי 2017, ביחד עם "Groupie Love".

השיר הגיע למקום ה-19 במצעד במצעד האורבני של ה-ARIA.

## רקע וכתיבה
השיר נכתב על ידי לנה דל ריי, ריק נואלס, מתיו סמואלס, טיילר ויליאמס, ג'אן סוויט, אנדרו ג'וזף גרדוול ואייסאפ רוקי והופק על ידי נואלס ופזמונאים נוספים. השיר הוא שיר בסגנון ההיפ הופ אשר מאפיין גם את השיר "Groupie Love".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירי אייסאפ רוקי
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שנכתבו על ידי פלייבוי קרטי
קטגוריה:שירים שהופקו על ידי ריק נואלס
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
כף לונגינג

**כף לונגינג** (באנגלית: **Cape Longing**; מילולית: "הכף של הכמיהה" או "כף הרצון העז") הוא לשון יבשה סלעית בחוף המזרחי של ארץ גרהאם שבאנטארקטיקה. 

הכף המכוסה קרח, מהווה את הצד המערבי של הכניסה הדרומית לתעלת הנסיך גוסטאב.   

הכף מהווה את קצהו של חצי האי לונגינג.   

## היסטוריה
### גילוי הכף

הכף התגלתה בשנת 1902 על ידי המשלחת השוודית לאנטארקטיקה, בפיקודו של אוטו נורדנשלד. 

### מקור השם

נורדנשלד קרא לכף בשם זה, מאחר שממיקום בקתת החורף שלו באי סנואו היל, ראה את האזור שאותו רצה לחקור, וכמה לחקור את הארץ שאותה ראה מביקתתו, ואותה לא יכול היה לחקור בשל מזג האוויר בעונת החורף.

## מחסה פלורנטינו אמגיו

**מחסה פלורנטינו אמגינו** (**Refuge Florentino Ameghino**) הוא מחסה הממוקם בכף לוגינג.  

המחסה נחנך ב-10 באוקטובר 1960 והוא מנוהל על ידי צבא ארגנטינה. המחסה הוא אחד מ-18 המחסות המצויים באחריות בסיס אספרנסה (המתחזק את המחסות). המחסה נקרא על שמו של האנתרופולוג וחוקר הטבע הארגנטיני פלורנטינו אמגינו.

## קישורים חיצוניים

* כף לונגינג באתר הסקר הגאולוגי של ארצות הברית
* כף לונגינג באתר הגאזט האנטארקטי המשווה SCAR של ממשלת אוסטרליה

## הערות שוליים

לונגינג
לונגינג
מכבי ראשון לציון (שחייה)

ממוזער|שמאל|200px|סמל מכבי ראשון לציון בשחייה

**מכבי ראשון לציון** היא אגודת שחייה ישראלית מראשון לציון. המועדון היא מחלקה בענף השחייה באגודה של  והיא אחת מאגודות השחייה הבולטות בישראל.

אגודת מכבי ראשון לציון הוקמה בשנת 1978 במטרה לקדם את ענף השחייה בעיר ראשון לציון. תחילה פעלו אגודות השחייה בעיר תחת שתי אגודות אליצור ומכבי ראשון ובמקביל פעלה גם אגודת הפועל ראשון לציון. ב-1990 התאחדו כל אגודות השחייה בעיר לגוף אחד – **מכבי ראשון לציון** אשר תחת חסותה של החברה העירונית ראשון לציון לתרבות, ספורט ונופש בע"מ. שחייני האגודה משתתפים בתחרויות ארציות ובין-לאומיות. שניים משחייניה ייצגו את מדינת ישראל במשחקים האולימפיים: אורן אזרד וטימאה טוט. אחרים באליפויות עולם, אליפות אירופה ומשחקי הקומן.

האגודה מתאמנת בבריכת שיכון המזרח בראשון לציון.

## קישורים חיצוניים
* 
* 
* שיאי האגודה באתר הרשמי של האגודה

ראשון לציון
שחייה
גלאס V8

**גלאס V8** (בגרמנית: **Glas V8**) היא מכונית ספורט בתצורת קופה מתוצרת יצרנית הרכב הגרמנית **Hans Glas GmbH**  אשר יוצרה בין השנים 1966–1968 בגרמניה המערבית.

מיולי 1967, לאחר השתלטות יצרנית הרכב הגרמנית BMW על היצרנית **Hans Glas GmbH** הדגם היה קרוי "(BMW) Glas V8".

## דגמים
* 2.6 ליטר (2600 V8) (יוצרו 277 יחידות).
* 3.0 ליטר (3000 V8, היה קרוי: "BMW-Glas 3000 V8") (יוצרו 389 יחידות).

## "גלאס V8"

* 2 דלתות.
* מספר נוסעים: 2+2.
* מנוע בנזין.
* סוג הנעה: הנעה אחורית.
* תאוצה בין 0–100 קמ"ש היא 11.0 שניות (מנוע 2.6 ליטר).
* תאוצה בין 0–100 קמ"ש היא 10.0 שניות (מנוע 3.0 ליטר).
* בשנת 1965 מחיר היחידה עמד על 18,000 מרק גרמני (בגרמניה, דגם 2.6 ליטר).
* בשנת 1966 מחיר היחידה עמד על 19,400 מרק גרמני (בגרמניה, דגם 3.0 ליטר).

## תמונות

קובץ:Glas V8 BW 1.JPG | "גלאס V8"
קובץ:Glas V8 BW 2.JPG | "גלאס V8"
קובץ:Glas-V8-1966 Front.jpg | "גלאס V8", שנת 1966
קובץ:Nationale oldtimerdag Zandvoort 2010, 1967 GLAS 2600, AM-98-71.JPG | "גלאס V8", שנת 1967
קובץ:Glas-v8-1.jpg | "גלאס V8"
קובץ:Glas 2600 V8-hinten (cropped).jpg | "גלאס V8"


קובץ:BMW Glas 3000 GT (26391549225).jpg | דגם "BMW גלאס V8"
קובץ: 1968bmwglas3000.jpg | דגם "BMW גלאס V8", שנת 1968
קובץ:BMW Glas 3000 blue vl TCE.jpg | דגם "BMW גלאס V8"
קובץ:Glas 3000 V8 2.jpg | דגם "BMW גלאס V8"


## ראו גם
* גלאס 1700
* גלאס GT
* גלאס איסר
* גלאס 1004
* גוגומוביל

## קישורים חיצוניים
 (דגם "גלאס V8")
 (דגם "BMW גלאס V8")
* 
* 

## הערות שוליים

קטגוריה:דגמי מכוניות שהושקו ב-1966
קטגוריה:מכוניות ספורט
קטגוריה:מכוניות קופה
קטגוריה:כלי רכב גרמניים
V8
1919 במוזיקה

שמאל
ממוזער

## אירועים
* 18 בינואר – הפסנתרן איגנצי יאן פדרבסקי מונה לראש ממשלת פולין.
* 22 ביולי – הבלט רוס בהופעת בכורה של הבלט "הכובע משולש הפינות" מאת מנואל דה פאיה בלונדון.
* אוגוסט – יוזף מטיאס האואר המציא את שיטת שנים-עשר הטונים לחיבור מוזיקה.
* 27 באוקטובר – בכורה לקונצ'רטו לצ'לו מאת אדוארד אלגר בלונדון עם פליקס סלמונד כסולן. הביצוע היה גרוע מכיוון שלאלגר כמנצח לא היה מספיק זמן לחזרות עם התזמורת הסימפונית של לונדון.

## מוזיקה פופולרית
* "Any Old Place With You" מילים: לורנץ הארט, לחן: ריצ'רד רוג'רס
* "Cielito Lindo" מילים ולחן: קווירינו מנדוזה אי קורטס
* "I Ain't Gonna Give Nobody None O' This Jelly Roll" מילים: ספנסר ויליאמס, לחן: קלרנס ויליאמס
* "I Lost My Heart In Dixieland" מילים ולחן: אירווינג ברלין
* "I Never Realized" מילים ולחן: קול פורטר
* "Indian Summer" מילים: אל דובין, לחן: ויקטור הרברט
* "I've Got My Captain Working for Me Now" מילים ולחן: אירווינג ברלין
* "The Moon Shines On The Moonshine" מתוך הרביו שיגיונות זיגפלד 1919
* "Old-Fashioned Garden" מילים ולחן: קול פורטר
* "Swanee" מילים: אירווינג סיזר, לחן: ג'ורג' גרשווין
* "You'd Be Surprised" מילים ולחן: אירווינג ברלין

## להיטים
* "Blues My Naughty Sweetie Gives To Me" של טד לואיס ותזמורת הג'אז שלו
* "You Ain't Heard Nothing Yet" של אל ג'ולסון
* "How Ya Gonna Keep 'Em Down On The Farm" של נורה בייס
* "A Pretty Girl Is Like A Melody" של ג'ון סטיל
* "You'd Be Surprised" של אדי קנטור

## מוזיקה קלאסית
* ארנולד באקס – *Tintagel*
* ארנסט בלוך – סוויטה לוויולה ותזמורת
* רבקה קלארק – סונאטה לוויולה ופסנתר
* גבריאל פורה – "מאסק וברגמאסק"
* צ'ארלס גריפס – "קמרון התענוגות של קובלה חאן"
* יוהאן הלוורסן – "רפסודיה נורווגית" מס' 1
* פאול הינדמית – סונאטה לוויולה ולפסנתר בפה מז'ור, אופוס 11 מס' 4
* דריוס מיו
** *Poèmes de Francis Thompson*, Op. 54
** *Les soirées de Pétrograd*, Op. 55
** *Machines agricoles*, 6 Pastorales for voice and chamber ensemble, Op. 56
** Suite symphonique No. 2, Op. 57
* קרל נילסן – "אלאדין" (לתיאטרון)
* איגור סטרווינסקי – סוויטת ציפור האש מס' 1
* הייטור וילה לובוס
** סימפוניה מס' 3 (A guerra)
** סימפוניה מס' 4 (A vitória)

## אופרה
* "פנימור וגרדה" מאת פרדריק דיליוס
* אהבה לשלושה תפוזים אופרה מאת סרגיי פרוקופייב
## נולדו
* 17 במרץ - נט קינג קול, זמר ופסנתרן (נפטר ב-1965)
* 16 באפריל - מרס קנינגהם, רקדן, כוריאוגרף (נפטר ב-2009)
* 3 במאי - פיט סיגר, זמר פולק אמריקאי (נפטר ב-2014)
* 16 במאי - ליברצ'ה, פסנתרן אמריקאי (נפטר ב-1987)
* 18 במאי - מרגוט פונטיין, נולדה בשם מרגרט חוקהאם, בלרינה אנגלייה (נפטרה ב-1991)
* מאי 23 - בטי גארט, שחקנית ורקדנית (נפטרה ב-2011)
* 11 באוגוסט - ז'ינט נבה, כנרת צרפתייה (נפטרה ב-1949)
* 9 באוקטובר - אירמגרד זיפריד, זמרת סופרן (נפטרה ב-1988)
* 11 באוקטובר - ארט בלייקי, מתופף ג'אז ומוביל הרכב (נפטר ב-1990)
* 18 באוקטובר - אניטה או'דיי, זמרת (נפטרה ב-2006)
* 8 בדצמבר - מייצ'יסלב ויינברג, מלחין (נפטר ב-1996)

## נפטרו
* 22 ביוני – יוליאן סקריאבין, עילוי מוזיקלי, פסנתרן ומלחין (נולד ב-1908) (טבע בים)
* 9 באוגוסט – רוג'רו ליאונקוואלו, מלחין (נולד ב-1857)
* 27 בספטמבר – אדלינה פאטי, זמרת אופרה (נולדה ב-1843)
* 16 בדצמבר – לואיג'י איליקה, לבריתן איטלקי (נולד ב-1857)
* 21 בדצמבר – לואי דיאמר, פסנתרן ומלחין (נולד ב-1843)

## קישורים חיצוניים

קטגוריה:שנות ה-1910 במוזיקה
מוזיקה
חופשה בת שנתיים

**חופשה בת שנתיים** או **שנתיים באי בודד** (בצרפתית: **Deux ans de vacances**) הוא רומן הרפתקאות מאת ז'ול ורן שפורסם בשנת 1888. הסיפור מספר על גורלה של קבוצת תלמידי בית ספר הנקלעים לאי בודד בדרום האוקיינוס השקט, ועל מאבקם להתגבר על מצוקות. בהקדמתו לספר, מסביר ורן כי מטרותיו היו ליצור סביבה דמוית רובינזון קרוזו לילדים, ולהראות לעולם שהאינטליגנציה והאומץ של ילדים מסוגלים לעמוד במבחן.
## עלילה
הסיפור מתרחש במרץ 1860 ופותח בסיפור על קבוצה של תלמידי בית הספר בגילאי שמונה עד ארבע עשרה שנמצאים על גבי מפרשית שנקראת סלות'. הם יוצאים ממעגן באוקלנד, ניו זילנד, ומתכננים לצאת לחופשה של שישה שבועות. חוץ מהבחור האמריקאי גורדון, ובריאנט וג'ק שהם שני אחים צרפתים, כל הבנים בריטים.

בעוד הצוות של המפרשית עדיין נמצאים על החוף, המעגנים מושלכים לפתע בנסיבות לא ידועות והספינה נסחפת לים, שם היא נקלעת לסערה. עשרים ושניים יום לאחר מכן, הבנים מוצאים את עצמם מטילים על חוף של אי לא נודע, שהם מכנים "יושב ראש האי". הם נקלעים להרפתקאות רבות ואפילו מצליחים לתפוס חיות בר. הם נשארים באי במשך שנתיים עד שספינה חולפת טובעת בקרבת האי. האונייה השתלטה על ידי מורדים, מתוך כוונה לעסוק בסחר עבדים. בעזרת שניים מחברי הצוות המקורי, הבנים מביסים את המורדים ונחלצים מהאי, אשר הם מגלים שהיה נמצא קרוב לחוף הצ'יליאני.

## תרגומים לעברית

הספר תורגם לעברית 3 פעמים:
*שנתים באי בודד, תרגם: שלמה סקולסקי, עמיחי, תל אביב, 1959.
*שנתים באי בודד, תרגמה: בינה אופק, עופרים, תל אביב, 2000.
* שנתים על אי בודד, תרגמה: דנית הדרי־סלומון, קוראים, תל אביב, 2001.

## קישורים חיצוניים

קטגוריה:ספרי הרפתקאות ומסעות
קטגוריה:ספרי ז'ול ורן
קטגוריה:רובינזוניאדה
אפקט סמית'-פרסל

**אפקט סמית' פרסל** התגלה ב-1953 על ידי אדוארד מילס פרסל ותלמידו לדוקטורט סטיב סמית', אשר צפו באור הנפלט מאלומת אלקטרונים מהירה החולפת על פני סריג עקיפה מחזורי. בדומה לקרינת צ'רנקוב, אפקט זה נגרם עקב פליטה ספונטנית של אור, אשר יחס הנפיצה שלו משתנה בנוכחות תנאי השפה המחזוריים שמכתיב הסריג. בעקבות השינוי ביחס הנפיצה, מתאפשרים בו זמנית שימור אנרגיה ותנע עבור תהליך הפליטה, מה שאינו אפשרי עבור אלקטרון ופוטון במרחב החופשי.

עבור סריג בעל אורך מחזור a  ואלקטרון הנע במהירות v , אורכי הגל הנפלטים הם
\lambda_m=\frac{a}{m}\left(\frac{c}{v}-\cos\theta\right) 
כאשר \lambda_m  הוא אורך הגל המתאים לסדר העקיפה ה-m  של הסריג, \theta  היא זווית ההתבוננות ביחס לכיוון מהירות האלקטרון, ו-c  היא מהירות האור.

## קישורים חיצוניים

## הערות שוליים

קטגוריה:אור
מרדכי שלף

**מרדכי  (מוטק'ה) שלף** (נולד ב-15 באוגוסט 1933) הוא מעבד ומוזיקאי ישראלי, מנהל ומנצח מקהלות זמר ופעיל לשימור הזמר העברי.

## ביוגרפיה
שלף  נולד  בשנת 1933. בילדותו למד נגינה בכינור וניגן באקורדיון. בצה"ל שירת בפיקוד הנח"ל שם עסק בהדרכת שירה בציבור ביחידות הנח"ל השונות. בין השאר, ערך  והכין שירונים – "זמר במחלקה" שהופצו ביחידות הנח"ל . שימש מנהל מוזיקלי במספר תוכניות בלהקת הנח"ל. לאחר שחרורו למד במדרשה למורים למוזיקה בתל אביב. נמנה עם מייסדי המקהלה הלאומית רינת והשתתף בה כזמר וחבר בצוות הניהולי במשך שנים רבות. כמו כן היה מנהלה הארגוני של חבורת רננים.  בהמשך שימש כמנהל אדמיניסטרטיבי של האנסמבל הקאמרי הישראלי  בניהולו האמנותי של גארי ברתיני (כיום התזמורת הקאמרית הישראלית).

שלף הקים מקהלות וחבורות זמר רבות וניצח עליהן, ביניהן מקהלת "רעות" ברעננה, מקהלת "שירן" בכפר סבא, מקהלת "לירון" ביהוד, מקהלה אזורית בבני ציון ועוד .במשך שנים רבות  ניהל את בית הספר לשירת מקהלה שפעל במכללת לוינסקי לחינוך עד סגירתו בשנת 2014.
  
זה 25 שנה משמש מנהל מוזיקלי, של להקת הזמר "חבורת שהם" שעיקר פעילותה מתמקד  בשימור הזמר העברי . עד כה הפיקה והקליטה חבורת שהם  בניהולו המוזיקלי ועיבודיו של מוטקה שלף כ-20 תקליטורים ולפניהם עוד 5 קלטות ובהם למעלה מ-800 שירים, יותר מחציים מלפני הקמת המדינה.

## קישורים חיצוניים
* אלי אלון, סיפורו של המנהל המוזיקלי והמנצח מוטקה שלף באתר themarker
* 

## הערות שוליים

קטגוריה:מעבדים מוזיקליים ישראלים
קטגוריה:שירה בציבור בישראל
קטגוריה:ישראלים שנולדו ב-1933
Norman Fucking Rockwell!

****** (בעברית: "**[[נורמן רוקוול|נורמן]] פאקינג רוקוול!**") הוא אלבום האולפן השישי של הזמרת-יוצרת האמריקאית לנה דל ריי. האלבום יצא לאור ב-30 באוגוסט 2019, על ידי חברות התקליטים אינטרסקופ רקורדס ופולידור רקורדס.

מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-19. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-32. מגזין הרולינג סטון דירגו את האלבום במקום ה-321 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע והפקה
בשנת 2017, הכריזה דל ריי שהחלה לעבוד על האלבום הבא שלה. במהלך חודש מרץ 2018, חשפה דל ריי קטע מתוך הרצועה "Happiness is a Butterfly". במהלך חודש יוני 2019, חשפה דל ריי במהלך קונצרט באירלנד, שהאלבום שלה יצא בחודש אוגוסט. ב-31 ביולי, הכריזה דל ריי ברשתות החברתיות שלה על עטיפת האלבום ורשימת הרצועות.

## סינגלים
* "Mariners Apartment Complex" – יצא לאור ב-12 בספטמבר 2018, כסינגל ראשון מתוך האלבום. עם יציאתו נכנס השיר אל המקום ה-79 במצעד הסינגלים הבריטי.
* "Venice Bitch" – יצא לאור ב-18 בספטמבר 2018, כסינגל השני מתוך האלבום. עם יציאתו נכנס השיר אל המקום ה-76 במצעד השירים הדיגיטליים של בריטניה.
* "Hope Is a Dangerous Thing for a Woman Like Me to Have – but I Have It" – יצא לאור ב-9 בינואר 2019, כסינגל השלישי מתוך האלבום. עם יציאתו נכנס השיר אל המקום ה-99 במצעד השירים הדיגיטליים של בריטניה.
* "Doin' Time" – יצא לאור ב-17 במאי 2019, כסינגל הרביעי מתוך האלבום. עם יציאתו נכנס השיר אל המקום הרביעי במצעד השירים מתחת להוט 100.
* "Fuck It, I Love You" – יצא לאור ב-22 באוגוסט 2019, כסינגל שיווקי מתוך האלבום.
* "The Greatest" – יצא לאור ב-22 באוגוסט 2019, כסינגל החמישי מתוך האלבום.
*"Norman Fucking Rockwell" – יצא לאור ב-1 בנובמבר 2019, כסינגל השישי מתוך האלבום.

## סיבוב הופעות
כדי לקדם את האלבום, יצאה דל ריי ב-21 בספטמבר 2019, לסיבוב ההופעות החמישי שלה,"The Norman Fucking Rockwell Tour, אשר הסתיים בשנת 2020.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי לנה דל ריי
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי ריק נואלס
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Mariners Apartment Complex

**Mariners Apartment Complex** הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, **. השיר יצא לאור ב-12 בספטמבר 2018, כסינגל הראשון מתוך האלבום.

השיר הגיע למקום ה-79 במצעד הסינגלים הבריטי.

## רקע וכתיבה
השיר נכתב על ידי לנה דל ריי ביחד עם ג'ק אנטונוף והופק על ידם גם כן. מגזין הרולינג סטון הפנה כלפי השיר ביקורת חיובית, תוך שכינה את השיר כ-"שיר פולק פסיכדלי". פיצ'פורק אמרו כי השיר מתאים לרוח שנות השבעים של המאה ה-21.

בסמוך לצאתו, עלה השיר לרשת הזרמת המדיה ספוטיפיי, תוך שצבר שם למעלה מ-85 מיליון השמעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:וידאו קליפים בשחור-לבן
קטגוריה:בלדות פולק
קטגוריה:בלדות קאנטרי
קטגוריה:שירי מוזיקת קאנטרי אמריקאיים
קטגוריה:שירי רוק אמריקאיים
קטגוריה:שירים פסיכדליים
קטגוריה:שירי זהב בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
Venice Bitch

**Venice Bitch** (בעברית: **כלבה ונציאנית**) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, **. השיר יצא לאור ב-18 בספטמבר 2018, כסינגל השני מתוך האלבום.

השיר הגיע למקום ה-76 במצעד השירים הדיגיטליים של בריטניה.

## רקע וכתיבה
השיר נכתב על ידי לנה דל ריי ביחד עם ג'ק אנטונוף והופק על ידם גם כן. אתר המוזיקה Idolator כינה את השיר כ-"שיר השנה של 2018". בנוסף לכך, מגזין אסקווייר כלל את השיר ברשימת השירים הטובים ביותר של שנת 2018.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירי פולק רוק
קטגוריה:שירי פופ פסיכדליים
קטגוריה:שירי זהב בארצות הברית
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
הרציחות ברחוב מורג

**הרציחות ברחוב מורג** (באנגלית: **The Murders in the Rue Morgue**) הוא סיפור קצר של אדגר אלן פו שפורסם במגזין של גרהם בשנת 1841. הסיפור נחשב כסיפור הבלשי המודרני הראשון.
## עלילה
הסיפור נסוב סביב דמותו של ק' אוגוסט דופן, הפותר את תעלומת הרצח האכזרי של שתי נשים בפריז. הרציחות בוצעו בכוח פיזי רב, ובזירת הרצח מוצא דופין שיער שלא נראה אנושי. לאחר חקירה בלשית מדוקדקת מגיע דופין למסקנה כי הרוצח היה למעשה אורנגאוטן, שהסתובב חופשי ברחובות פריז וברח מהדירה דרך החלון.

בתור הבלש הבדיוני הראשון, דופן של פו מציג תכונות רבות שהפכו למוסכמות ספרותיות אצל הבלשים הבדיוניים אחריו, כולל שרלוק הולמס והרקול פוארו. למשל, ידידו האישי משמש כמספר הסיפור, וההתגלות הסופית המוצגת בטרם ההנמקה המובילה אליו.

ישנה התייחסות של שרלוק בעצמו לדופן;  בתחילת ספרו "חקירה בשני" הוא אמר על דופן שהוא כלל אינו בלש אלא רק מאחז עיניים.

## קישורים חיצוניים

* 

קטגוריה:ספרי 1841
קטגוריה:אדגר אלן פו
קטגוריה:ספרות בלשית
קטגוריה:פריז בסיפורת
קטגוריה:ספרים שעובדו לסרטים
קטגוריה:סיפורים קצרים
Doin' Time

**Doin' Time** הוא סינגל שנכתב על ידי הלהקה האמריקאית סאבליים, ויצא ב-25 בנובמבר 1997, כסינגל הרביעי מתוך אלבומם השלישי, *Sublime*, שיצא שנה קודם לכן. השיר הוא הסינגל האחרון אותו הוציאה הלהקה.

השיר הגיע למקום ה-87 במצעד הבילבורד הוט 100.

## רקע והרכב
"Doin' Time" דוגם את השיר "Summertime" מאת ג'ורג' גרשווין, שהלחין אותו עבור האופרה, *Porgy and Bess*. הרצועה דוגמת באופן דומיננטי את קטע החליל מ-"Summertime" שבוצע על ידי חלילן הג'אז הרבי מאן; הקטע בוצע בהופעה חיה במסגרת אלבומו, *Herbie Mann at the Village Gate*. הלהקה הקליטה את השיר במקור עם המילים "Doin' time and the livin's easy". על מנת להוציא את השיר ביחד עם הדגימה של גרשווין, הלהקה הייתה צריכה להסכים להשתמש בשורה "Summertime" במקום "doin' time". עם זאת, השיר כבר הוקלט עם המילים "doin' time", והסולן בראדלי נואל נפטר באותה העת ממנת יתר של הרואין. לבסוף, המילים הוקלטו מחדש על ידי המפיק של סאבליים, מייקל הפולדט. גרסה זו של השיר היא שמופיעה באלבום, *Sublime*. השורה "" נלקחה מ-"Slow and Low" של ביסטי בויז.

השיר גם דוגם את "Jump for Jah" ו-"Come Now" מאת איני קמוזה, "Buffalo Gals" מאת מלקולם מקלארן ו-"Holy Thursday" מאת דייוויד אקסלרוד.

## הקלטה מחודשת
הגרסה המקורית של "Doin' Time" עם הקולות המקוריים, נותרה ללא שינוי והופצה מחדש בשנת 2006 במהדורת הדלוקס של האלבום *Sublime* של הלהקה, כמו גם מהדורת 2 תקליטורים, *Back To Black 60th Vinyl Anniversary*. מהדורת הדלוקס כוללת גם 5 רמיקסים של "Doin' Time", ואת הווידאו קליפ המקורי שלו.

## מיקומי שיא

## גרסתה של לנה דל ריי

בשנת 2019 הקליטה הזמרת-יוצרת האמריקאית את השיר מחדש, והוציאה אותו כסינגל מתוך אלבום האולפן השישי שלה, **. ב-17 במאי 2019, על ידי חברות התקליטים אינטרסקופ רקורדס ופולידור רקורדס.

עם השיר הופיעה דל ריי בהופעה שקיימה בדבלין, שבאירלנד. השיר הגיע למקום הרביעי במצעד השירים מתחת להוט 100.

### וידאו קליפ
טרם יצא הווידאו קליפ המלא של השיר העלתה לנה דל ריי לערוץ היוטיוב שלה את האודיו של השיר. בפחות מ-24 שעות הצליח האודיו לצבור קרוב למיליון צפיות, ובכך הפך לאחד מהשירים הראשונים של דל ריי שהצליחו לעשות זאת.

נכון למרץ 2022, מונה הצפיות של הקליפ עומד על כ-63 מיליון צפיות.

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2019
קטגוריה:שירי לנה דל ריי
קטגוריה:שירי סנופ דוג
קטגוריה:שירים באנגלית
קטגוריה:שירים על בגידה: זוגיות
קטגוריה:שירים על בית סוהר
קטגוריה:שירים על הקיץ
קטגוריה:שירים על זמן
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס